MUNICIPIUL SATU MARE
CABINET VICEPRIMAR 
Nr. 41963/13.07.2026

 

Băbțan Raul Gabriel, Viceprimar al Municipiului Satu Mare, 
În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „trecerea unui imobil din proprietatea privată a Statului Român, în proprietatea privată a Municipiului Satu Mare”, proiect în susținerea căruia formulez prezentul,

                                      REFERAT DE APROBARE
 
Ținând cont de dispozițiile legale referitoare la trecerea unui bun din domeniul public/privat al statului, și care este înscris în inventarul centralizat al bunurilor şi care nu este înscris în cartea funciară, în domeniul public/privat al unei unități administrativ-teritoriale, prin derogare de la prevederile legale în vigoare până la finalizarea Programului național de cadastru şi carte funciară, dar nu mai târziu de 31 decembrie 2030, fără înscrierea în sistemul integrat de cadastru şi carte funciară, se creează cadrul legal în vederea clarificării situației juridice a imobilului situat în Satu Mare, b-dul I.C. Brătianu nr.6, parter, spațiu administrativ, și notarea în cartea funciară a acestuia.
Luând în considerare cele de mai sus, este necesară însușirea documentației cadastrale de primă înregistrare UI vizată de O.C.P.I. Satu Mare sub nr.121654/21.11.2025, executată de Syntax SRL, prin Budai Zsolt Petru, în calitate de persoană juridică autorizată A.N.C.P.I., documentație care va face parte integrantă din hotărâre, și va constitui anexă la aceasta:
· Nr. proiect  256/2025, Documentație cadastrală de primă înregistrare UI, RELEVEU Spațiu Administrativ, Parter, b-dul IC Brătianu nr. 6, în suprafață de 421 mp,  scara 1: 100; Foaia colectivă CF 172314.
Deoarece pentru terenul identificat în evidențele de carte funciară prin CF nr.172314 Satu Mare, nr. top.299/12 Satu Mare ultima înscriere este realizată în anul 1976, an anterior apariției legilor proprietății, se impune atestarea cotei părți de teren aferent spațiului administrativ, respectiv a cotei de 25/421 părți (25 mp) la domeniul privat al municipiului şi introducerea acestuia în domeniul privat al municipiul Satu Mare.
[bookmark: _Hlk195599763]	În vederea respectării prevederilor legale, sub sancțiunea nulității absolute este necesară îndeplinirea următoarelor condiții: bunul să nu facă obiectul vreunui litigiu, sau al unor cereri de reconstituire a dreptului de proprietate. De asemenea este obligatoriu ca în maximum trei ani de la dobândirea dreptului de proprietate, să se înscrie dreptul de proprietate cu privire la bunul respectiv, în sistemul integrat de cadastru şi carte funciară, sub sancțiunea revenirii bunului în domeniul public/privat al statului. 
Ulterior înscrierii dreptului de proprietate în cartea funciară, autoritățile administrației publice locale au obligația să transmită autorităților publice centrale, documentele din care să rezulte înscrierea dreptului de proprietate în cartea funciară, cel mai târziu până la data expirării termenului de trei ani de la dobândire.
Față de cele expuse mai sus, văzând prevederile art. 29 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, propun spre aprobare Consiliului local, proiectul de hotărâre în forma prezentată de executiv.

